বহুতলক
জ্যামিতিতে বহুতলক (ইংরেজি ভাষায়: Polyhedron, বহুবচন: polyhedra) বলতে এক ধরনের জ্যামিতিক ত্রিমাত্রিক ঘনবস্তুকে বোঝায় যাদের সীমিতসংখ্যক তলগুলো সমতলীয় এবং ধারগুলো সরলরেখা। প্রয়োগকৌশলগতভাবে, বহুতলক হলো একটা ঘনবস্তুর ভেতর ও বাহিরের সীমানা। ভুজগুলো যে বিন্দুতে মিলিত হয় তাকে শীর্ষবিন্দু বলে। যেসব বস্তু বা আকৃতির ভুজ (হাত), তল বা প্রতিটি অংশ সুষম, তাদেরকে সাধারণভাবে পলিটোপ (Polytope) নামে ডাকা হয়। বহুতলক হচ্ছে ত্রিমাত্রিক পলিটোপ। অন্যদিকে বহুভুজকে বলা যায় দ্বিমাত্রিক পলিটোপ।